**ELEMENTI I KRITERIJI VREDNOVANJA U NASTAVI PRIRODE/BIOLOGIJE**

(D. Vlahović, šk. god. 2023./24.)

- učenicima se izlažu na prvom, uvodnom nastavnom satu

ELEMENTI VREDNOVANJA

|  |  |
| --- | --- |
| **usvojenost prirodoslovnih koncepata** | * znanja svih kognitivnih razina koja je učenik/ca stekao/la u skladu s odgojno-obrazovnim ishodima kurikuluma * vrednuje se poznavanje temeljnih pojmova i stručnoga nazivlja,   razumijevanje pojava i procesa te objašnjavanje međuodnosa i uzročno-posljedičnih veza   * pisane provjere: * nakon obrađenih i uvježbanih cjelina * četiri puta tijekom nastavne godine * bodovna skala -0-50%- nedovoljan, 50-65% dovoljan, 65-75% dobar, 75%- 85% vrlo dobar, > 85% odličan * usmene provjere su u pravilu na svakom nastavnom satu, bez obaveze najave |
| **prirodoznanstvene vještine/**  **kompetencije** | * vrednuju se vještine i sposobnosti * primjena teoretskoga znanja, praktični radovi, projektni zadatci, prezentacije, plakati, seminarski radovi, kao i prikazi rezultata radova, istraživanja, zaključaka * vrednuju se postupci i procesi pri istraživanju, sposobnosti učenika da prikaže dostupne podatke o nekoj pojavi ili procesu, da raspravi nešto s različitih gledišta, smisleno raščlani problem, prikaže međuodnose u sklopu pojave, riješi postavljeni problem na temelju usvojenog znanja ili uoči pogreške i predloži vlastita rješenja |

**Opisno praćenje**- sposobnosti, marljivost i zalaganje, odnos prema radu, odnos prema nastavniku i ostalim učenicima, te školskoj imovini, napredovanje ili nazadovanje u radu, urednost, interes za predmet te ponašanje na satu; kultura ophođenja, pomoć drugim učenicima

**Zaključna ocjena-** cjelokupna odgojno-obrazovnih postignuća tijekom godine, utemeljena na bilješkama o praćenju učenika i ocjenama (ne mora biti aritmetička sredina svih ocjena po elementima ocjenjivanja). Odgovaranje za višu zaključnu ocjenu se može dogoditi ako je učenik tijekom nastavne godine pokazivao znanje za višu ocjenu. Učenik za višu zaključnu ocjenu može odgovarati više cjelina ili gradivo cijele nastavne godine.

|  |  |
| --- | --- |
| **KRITERIJI OCJENJIVANJA USVOJENOST, RAZUMIJEVANJE I PRIMJENA PROGRAMSKIH SADRŽAJA** | |
| **OCJENA** | **USMENO/ PISANO** |
| ODLIČAN | * konceptualno reproducira, razumije, nadograđuje stečena znanja * samostalno obrazlaže sadržaj navodeći vlastite primjere, rješava složene probleme i zadatke * postavlja pitanja za raspravu o problemu * predviđa i pretpostavlja rješenja problema * prikuplja podatke iz različitih izvora znanja * koristi primjerene analitičke i sintetičke metode za rješavanje problema * povezuje znanja sa sadržajima drugih predmeta * prenosi znanja drugima te je siguran i jasan u izlaganju nastavnog sadržaja * samoinicijativno nadograđuje znanje dodatnim izvorima znanja, pokazuje velik interes |
| VRLO DOBAR | * reproducira i razumije obrađeni nastavni sadržaj * poznaje osnovne pojmove, može povezati, dopuniti, prilagoditi, razvrstati tražene činjenice * nadograđuje stečena znanja * sadržaj obrazlaže uglavnom samostalno, koristi zadane primjere i samostalno rješava probleme i zadatke * uz manju pomoć nastavnika povezuje sadržaje s drugim nastavnim predmetima, dijelom nesiguran u odgovoru |
| DOBAR | * reproducira temeljne pojmove, razumije gradivo, ali ga ne zna primijeniti i obrazložiti vlastitim primjerima * Uz pomoć rješava jednostavne zadatke, no nije dovoljno samostalan * pokazuje prosječno znanje * potrebna je pomoć učitelja * nesigurno odgovara na pitanja kojima se želi provjeriti sposobnost sinteze većeg broja pitanja i činjenica |
| DOVOLJAN | * djelomično prepoznaje i reproducira osnovne pojmove * može imenovati, nabrojiti, definirati ili opisati traženi pojam iz gradiva * razumije sadržaj ali ga ne zna primijeniti niti obrazložiti koristeći zadane primjere * često griješi prilikom samostalnog rješavanja jednostavnih zadataka * iznošenje gradiva je površno i nesigurno |
| NEDOVOLJAN | * ne razumije nastavni sadržaj i nije ga u stanju samostalno reproducirati * na pitanja ne odgovara ili odgovara nejasno * osnovne pojmove iz gradiva ne poznaje * ne može samostalno rješavati jednostavne zadatke * odbija suradnju |